./data/phi0914/phi001fr/phi0914.phi001fr.perseus-lat1.xml
Arrius praetor Crixum fugitivorum ducem cum viginti milibus hominum cecidit 					Cn  Lentulus consul male adversus Spartacum pugnavit  ab eodem L  Gellius consul					et Q  Arrius praetor acie victi sunt  Sertorius a					M  Perperna et M'  Antonio et aliis coniuratis in convivio interfectus est,					octavo  ducatus sui anno, magnus dux et adversus duos					imperatores, Pompeium et Metellum, vel frequentius victor, ad ultimum et saevus					et prodigus  imperium partium ad Marcum translatum, quem Cn  Pompeius victum					captumque interfecit, ac recepit Hispanias decimo					fere anno quam coeptum erat bellum  C  Cassius pro cos 					et Cn  Manlius praetor male adversus Spartacum pugnaverunt, idque bellum M 					Crasso praetori mandatum est